smcproject/ml-wiki-sentences huggingface dataset:
കളങ്കങ്ങളുടെ എണ്ണം പതിനൊന്നു വർഷത്തിനിടക്ക് ഏറ്റവും കുറയുകയും കൂടുകയും ചെയ്യുന്നതായി സാമുവൽ കണ്ടെത്തി.
സൗരകളങ്കങ്ങൾ ആവർത്തിക്കുന്ന കാലയളവിന് സൗരചക്രം എന്നാണ് പറയുന്നത്.
സൗരചക്രങ്ങളുടെ ഇടവേള ഒമ്പത് കൊല്ലം മുതൽ 12.5 കൊല്ലം വരെ ആകാമെന്നും സാമുവൽ കണ്ടെത്തിയിട്ടുണ്ട്.
1908-ൽ ഹെയ്‌ൽ എന്ന ശാസ്ത്രജ്ഞൻ അതിശക്തമായ കാന്തിക ക്ഷേത്രം ഉള്ള ഭാഗങ്ങളിലാണിത് സംഭവിക്കുന്നതെന്നു കണ്ടെത്തിയിരുന്നു.
ഘടന സൗരകളങ്കത്തിലെ അംബ്രയും പെനംബ്രയും
ആധുനിക ദൂരദർശിനികൾ സൗരകളങ്കങ്ങളെ കുറിച്ചുള്ള നിരവധി വിവരങ്ങൾ നമുക്ക് വെളിവാക്കി തന്നിട്ടുണ്ട്.
എല്ലാ സൗരകളങ്കങ്ങളൾക്കും അം‌ബ്ര എന്ന ഇരുണ്ട മദ്ധ്യഭാഗവും അതിനെ ചുറ്റി താരതമ്യേന ഇരുളിച്ച കുറഞ്ഞ പെനംബ്ര എന്ന ഭാഗവും ഉണ്ടു്.
ചുറ്റുമുള്ള പ്രഭാമണ്ഡലം കാഴ്ചയിൽ നിന്നു മറച്ചാൽ അം‌ബ്ര ചുവപ്പു് നിറത്തിലും, പെനം‌ബ്ര ഓറഞ്ചു് നിറത്തിലും കാണപ്പെടും.
ഈ വിവരങ്ങളും വെയിൻ‌സു് നിയമവും ഉപയോഗിച്ചു് അം‌ബ്രയിലേയും, പെനംബ്രയിലേയും താപനില കണക്കു് കൂട്ടിയെടുക്കാവുന്നതാണു്.
അതു് പ്രകാരം അം‌ബ്രയിലെ ശരാശരി താപനില 4300 K -നും പെനംബ്രയിലേതു് 5000 K - നും ആണു്.
ഭൂമിയിലെ അളവുകൾ വെച്ചു് ഇതു് വലിയ താപനില ആണെങ്കിലും, ഈ മൂല്യങ്ങൾ സൂര്യന്റെ ശരാശരി ഉപരിതല താപനിലയായ 5800 -K നും വളരെ താഴെയാണു്.
സൗരകളങ്കങ്ങളിലെ താപനില അതിനു ചുറ്റുമുള്ള ഇടങ്ങളിലെ താപനിലയേക്കാൾ 1500-K നോളം കുറവാകാൻ കാരണമെന്തു് എന്ന ചോദ്യത്തിനു് തൃപ്തികരമായ ഒരുത്തരം കണ്ടെത്താൻ ഇതു വരെ ശാസ്ത്രജ്ഞർക്ക് ആയിട്ടില്ല.
നിരവധി ഗവേഷണപഠനങ്ങൾ നടക്കുന്ന ഒരു മേഖലയാണിതു്.
സൗരകളങ്കങ്ങളിലെ ശീതീകരണവും അതിലെ ശക്തമായ കാന്തികക്ഷേത്രവും തമ്മിൽ അഭേദ്യമായൊരു ബന്ധമുണ്ടെന്ന കാര്യത്തിൽ ശാസ്ത്രജ്ഞർ സമവായത്തിലെത്തിയിട്ടുണ്ടു്.
സൗരകളങ്കങ്ങളുടെ പല സവിശേഷതകൾക്കും പിറകിൽ അതിലെ ശക്തമായ കാന്തികക്ഷേത്രമാണെന്നു് കണ്ടെത്തിയിട്ടുണ്ടു്.
സൗരകളങ്ക ചക്രം
സൗരകളങ്കങ്ങളുടെ ശരാശരി എണ്ണത്തിലും അവയെ കാണപ്പെടുന്ന മേഖലയിലും11 വർഷത്തെ കാലയളവിൽ ക്രമമായ വ്യതിയാനം വരുന്നു.
സൗരകളങ്ങളുടെ ക്രമമായ ഈ വ്യതിയാനം സൗരകളങ്ക ചക്രം എന്നു് അറിയപ്പെടുന്നു.
എല്ലാ 11 വർഷത്തിലും സൗരകളങ്കങ്ങളുടെ ശരാശരി എണ്ണം പരമാവധിയിൽ എത്തുന്നു.
അതായതു് സൗരകളങ്ക ചക്രത്തിന്റെ ശരാശരി കാലയളവു് 11 വർഷമാണു്.
സൗരകളങ്കളുടെ എണ്ണം പരമാവധിയായിരിക്കുന്ന കാലയളവിനെ സൺസ്പോട്ട് മാക്സിമം എന്നും അവയുടെ എണ്ണം വളരെ കുറവായിരിക്കുന്ന കാലയളവിനെ സൺസ്പോട്ട് മിനിമം എന്നു് പറയുന്നു.
സൗരകളങ്കങ്ങളിൽ നിന്നു വരുന്ന രശ്മികളുടെ സ്പെക്ട്രൽ രേഖകൾ വിഭജിക്കപ്പെട്ടിരിക്കുന്നതായി കണ്ടതു്, സൂര്യന്റെ പ്രഭാമണ്ഡലത്തിൽ ചൂടേറിയ സൗരവാതകങ്ങൾ നിർഗമിക്കുന്ന പാതയിൽ സാന്ദ്രതയേറിയ കാന്തികക്ഷേത്രത്തിന്റെ സാന്നിദ്ധ്യം ഉണ്ടെന്നു് മനസ്സിലാക്കാൻ ശാസ്ത്രജ്ഞരെ സഹായിച്ചു.
ഹെയിലിന്റെ പൊളാരിറ്റി നിയമം
സൗരകളങ്കങ്ങൾ കൂടുതലെണ്ണവും കൂട്ടമായാണു് കാണപ്പെടുക.
സൗരകളങ്കകൂട്ടങ്ങളെല്ലാം ബൈപോളാർ (bipolar) ആണു്.
അതായതു് N പൊളാരിറ്റിയുള്ള സൗരകളങ്കങ്ങളുടെ എണ്ണത്തിന്റെ അത്രതന്നെ S പൊളാരിറ്റിയുള്ള കളങ്കങ്ങളും ഉണ്ടായിരിക്കും.
ഒരു സൗരകളങ്ക ഗ്രൂപ്പിൽ 2 പ്രധാന സൗരകളങ്കങ്ങൾ ഉണ്ടെങ്കിൽ അതു് വിപരീത പൊളാരിറ്റിയോടു് കൂടിയതായിരിക്കും.
വലിയ അളവിൽ സൗരകളങ്കങ്ങളിലെ കാന്തികക്ഷേത്രത്തിന്റെ വിന്യാസം പഠിക്കുകയാണെങ്കിൽ വളരെ അത്ഭുതപ്പെടുത്തുന്ന വിധത്തിൽ സാമ്യത കാണുന്നുവെന്നു് ജോർജ്ജു് ഹെയിൽ കണ്ടെത്തി.
ഒരു സൗരകളങ്ക കൂട്ടത്തിൽ സൂര്യന്റെ കറക്കത്തിന്റെ ദിശയിലുള്ള സൗരകളങ്കങ്ങളെ പ്രിസീഡിങ്ങ് മെംമ്പേർസു് (preceding members) എന്നു് പറയുന്നു.
അതിനെ പിന്തുർന്നു് പോകുന്ന കളങ്കങ്ങളെ ഫോളൊയിങ്ങ് മെംമ്പേർസു് (following members) എന്നു് പറയുന്നു.
ജോർജ്ജു് ഹെയിൽ ഉത്തര-ദക്ഷിണ സൗരാർദ്ധഗോളങ്ങളിലുള്ള സൗരകളങ്കങ്ങളുടെ കാന്തികപൊളാരിറ്റിയെ വളരെ വിശദമായി പഠിച്ചു.
ഒരു സൗരാർദ്ധഗോളത്തിലുള്ള പ്രിസീഡിങ്ങ് മെംമ്പേർസിനു് എല്ലാം ഒരേ പൊളാരിറ്റിയും, ഫോളോയിങ്ങ് മെംമ്പേർസിനു് എല്ലാം വിപരീത പൊളാരിറ്റിയും ആണെന്നു് ഹെയിൽ മനസ്സിലാക്കി.
മറ്റേ സൗരാർദ്ധഗോളത്തിൽ ഇതിന്റെ നേരെ വിപരീത വിധത്തിലായിരിക്കും സൗരകളങ്കങ്ങളുടെ കാന്തിക പൊളാരിറ്റി.
ഒരു സൗരചക്രത്തിന്റെ കാലയളവിലുടനീളം ഈ നിയമം പാലിക്കപ്പെടുന്നു എന്നു ഹെയിൽ മനസ്സിലാക്കി.
അടുത്ത സൗരചക്രത്തിൽ ഇതിനു് നേരെ വിപരീതമായ വിധത്തിലായിരിക്കും സൗരകളങ്കങ്ങളുടെ കാന്തിക പൊളാരിറ്റി.
അതിനെത്തുടർന്നു് വരുന്ന ചക്രത്തിൽ പിന്നേയും കാന്തിക പൊളാരിറ്റി ആദ്യത്തെ പോലെയായിരിക്കും.
സൗരകളങ്കങ്ങളുടെ കാന്തിക പൊളാരിറ്റിയുടെ ഈ പ്രതിഭാസം ഇന്നു് ഹെയിലിന്റെ പൊളാരിറ്റി നിയമം (Hale's Polarity Law) എന്നു് അറിയപ്പെടുന്നു.
സൗരകളങ്കങ്ങളുടെ കാന്തിക പൊളാരിറ്റിയുടെ ഈ സവിശേഷത കൊണ്ടു്, കാന്തികപൊളാരിറ്റി അടിസ്ഥാനമായെടുത്താൽ സൗരചക്രത്തിന്റെ കാലദൈർഘ്യം 11 വർഷത്തിനു് പകരം 22 വർഷമാണു് എന്നു് പറയാവുന്നതാണു്.
സ്പോററുടെ നിയമം (Sporer's law)
സൗരകളങ്ക ചക്രത്തിന്റെ ദൈർഘ്യം ഏകദേശം 11 വർഷമാണെന്നും സൗരകളങ്കങ്ങളുടെ സ്ഥാനം, സൗരചക്രത്തിന്റെ ഏതു് ഘട്ടത്തിലാണു് കളങ്കങ്ങൾ പ്രത്യക്ഷപ്പെടുന്നതു് എന്നതിനനുസരിച്ചു് മാറുമെന്നു് റിച്ചാർഡ് കാരിങ്ങ്ടൻ എന്ന ശാസ്ത്രജ്ഞൻ ദീർഘനാളത്തെ നിരീക്ഷണങ്ങൾ കൊണ്ടു് മനസ്സിലാക്കി.
ഈ പ്രതിഭാസം പിന്നീടു് ഗുസ്താവു് സ്പോറർ എന്ന ശാസ്ത്രജ്ഞൻ വളരെ വിശദമായി പഠിച്ചു.
അതിനാൽ ഇന്നീ പ്രതിഭാസം സ്പോററുടെ നിയമം (Sporer's law) എന്ന പേരിലറിയപ്പെടുന്നു.
ഇതനുസരിച്ചു് സൺസ്പോട്ട് മിനിമത്തിനു ശേഷം പുതിയൊരു സൗരചക്രം തുടങ്ങുന്ന സമയത്തു്, കൂടുതൽ കളങ്കങ്ങളും മദ്ധ്യരേഖക്കു് ഏകദേശം 30° തെക്കും വടക്കും ആയാണു് കാണുക.
ചക്രം മുന്നോട്ടു് പോകുന്നതിനനുസരിച്ചു് സൗരകളങ്കങ്ങളുടെ സ്ഥാനം സൂര്യന്റെ മദ്ധ്യരേഖയുടെ സമീപത്തേക്കു് നീങ്ങി കൊണ്ടിരിക്കും.
സൺസ്പോട്ട് മാക്സിമത്തിന്റെ സമയത്തു് കൂടുതൽ സൗരകളങ്കങ്ങൾ മദ്ധ്യരേഖക്കു് 15° തെക്കും വടക്കും ആയാണു് കാണുക.
ചക്രം അവസാനിക്കുന്ന സമയത്തു് കളങ്കങ്ങൾ ഭൂരിഭാഗവും സൗരമദ്ധ്യരേഖയുടെ വളരെ സമീപത്തായാണു് കാണുക.
ബട്ടർഫ്ലൈ ഡയഗ്രം
സ്പോററുടെ നിയമമനുസരിച്ചുള്ള സൗകളങ്കങ്ങളുടെ രേഖാംശത്തിലൂടെയുള്ള വിന്യാസം, കളങ്കം കണ്ട വർഷത്തിനെതിരെ പ്ലോട്ട് ചെയ്താൽ ബട്ടർഫ്ലൈ ഡയഗ്രം എന്ന പേരിൽ പ്രശസ്തമായ ആരേഖം ലഭിക്കുന്നു.
സൗരകളങ്ക ബട്ടർഫ്ലൈ ഡയഗ്രം.
നാസയുടെ മാർഷൽ സ്പേസു് സെന്ററിലെ സോളാർ ഗ്രൂപ്പാണു് സൗരകളങ്ക ബട്ടർഫ്ലൈ ഡയഗ്രത്തിന്റെ ഈ ആധുനിക പതിപ്പു് നിർമ്മിക്കുകയും സ്ഥിരമായി പുതുക്കികൊണ്ടിരിക്കുകയും ചെയ്യുന്നതു്.
പ്ലോട്ട് ചെയ്യുമ്പോൾ കിട്ടുന്ന രൂപത്തിനു പൂമ്പാറ്റയുമായുള്ള സാമ്യം കൊണ്ടു് മാത്രമാണു് ഇതിനു് ബട്ടർഫ്ലൈ ഡയഗ്രം എന്നു് പേരു് കിട്ടിയതു്.
അല്ലാതെ സൗരകളങ്കങ്ങൾക്ക് പൂമ്പാറ്റയുമായി യാതൊരു ബന്ധവും ഇല്ല.
സൗരകളങ്കങ്ങളിൽ കാന്തികക്ഷേത്ര തീവ്രത 2500 മുതൽ 3000 ഗൌസ് വരെ ആയിരുക്കുമത്രേ.
കളങ്കജോഡികൾ വിപരീതധ്രുവങ്ങളായിരിക്കും.
ഒന്നിൽ നിന്ന് മറ്റൊന്നിലേക്ക് കാന്തിക ബലരേഖകൾ ഉള്ളതായും അവയെ ചുറ്റി ഊർജ്ജിത കണങ്ങൾ(Charged Particles) ഉള്ളതായും കണ്ടെത്തിയിട്ടുണ്ട്.
അതുകൊണ്ടാണ് പെനംബ്ര ഭാഗത്ത് നാരുകൾ പോലുള്ള ഭാഗങ്ങൾ ഉണ്ടാകുന്നത്.
സൗരോപരിതലത്തിലെ ചാർജിതകണങ്ങളും സൂര്യന്റെ തന്നെ കാന്തികബലരേഖകളും തമ്മിലുള്ള പ്രതിപ്രവർത്തനമാണ് കളങ്കങ്ങളുണ്ടാകാൻ കാരണമെന്ന് കണ്ടെത്തിയിരിക്കുന്നു.
അതിശക്തമായ കാന്തികക്ഷേത്രം മൂലം സൂര്യന്റെ ഉൾഭാഗത്തുനിന്നും വികിരണങ്ങൾക്ക് ഉയർന്നുവരാൻ സാധിക്കാത്തതുകൊണ്ടാണത്രേ ഇത്തരം തണുത്ത പ്രദേശങ്ങളുണ്ടാവുന്നത്.
പതിനൊന്നു വർഷത്തിലൊരിക്കൽ സൂര്യന്റെ ഉത്തര ദക്ഷിണ ധ്രുവങ്ങൾ പരസ്പരം മാറുന്നതാണത്രേ സൗരചക്രത്തിനിടയാക്കുന്നത്.
വാതകാവസ്ഥയിലുള്ള സൂര്യന്റെ ധ്രുവഭാഗങ്ങൾ മറ്റുള്ള ഭാഗത്തേക്കാളും പതുക്കെ അതായത് 30 ദിവസം കൊണ്ടാണത്രേ ഒരു ഭ്രമണം പൂർത്തിയാക്കുന്നത്.
എന്നാൽ മധ്യമേഖല 26 ദിവസം കൊണ്ടിത് പൂർത്തിയാക്കും ഈ വ്യത്യാസമാണ് അതിശക്തമായ കാന്തികമേഖലകൾക്ക് കാരണമാകുന്നത്.
ഭൂമിയിലുണ്ടാക്കുന്ന മാറ്റങ്ങൾ
ഇന്ത്യയിലെ മൺസൂണും സൂര്യകളങ്കങ്ങളും തമ്മിൽ ബന്ധമുണ്ട് എന്ന് ചിലരെങ്കിലും വിശ്വസിക്കുന്നു.
ചിലകാര്യങ്ങളിൽ ഒത്തുപോകുന്നുണ്ട് എന്ന് എല്ലാ ശാസ്ത്രജ്ഞരും സമ്മതിക്കുന്നു.
1645 മുതൽ 1715 വരെ യൂറോപ്പിലുണ്ടായ ചെറു ഹിമയുഗം സൗരകളങ്കങ്ങളുമായി ബന്ധപ്പെട്ടിരിക്കുന്നു എന്നു വിശ്വസിക്കുന്നു.
അത് ഒരു മൗണ്ടർ മിനിമം കാലഘട്ടമായിരുന്നു.
കാർബൺ-14 പ്രയോജനപ്പെടുത്തിയുള്ള കാർബൺ കാലാന്വേഷണം ഉപയോഗിച്ച് തടികളുടെ വാർഷിക വലയങ്ങൾ പരിശോധിച്ചപ്പോൾ സൗരകളങ്കങ്ങൾ കുറവുള്ള വർഷങ്ങളിൽ രൂപപ്പെട്ട വളയങ്ങളിൽ C-14 ന്റെ അളവ് താരതമ്യേന കൂടുതലാണെന്ന് കണ്ടെത്തിയിട്ടുണ്ട്.
സൗരകളങ്കം കൂടുതലുള്ളപ്പോൾ പ്രക്ഷുബ്ധമായ സൂര്യനിൽ നിന്നും ചാർജിത കണങ്ങളുടെ പ്രവാഹം കൂടുതലായിരിക്കും.
അത് ദീർഘദൂര മൈക്രോവേവ് വാർത്താവിനിമയ ശൃംഖലയേയും വൈദ്യുതവിതരണ ശൃംഖലയേയും തകരാറിലാക്കാറുണ്ട്.
ആ സമയത്ത് ഭൂമിയോടടുത്ത വായുമണ്ഡലം കൂടുതൽ ചൂടാവാനിടയുണ്ട്.
അതിനാൽ അവിടെ മർദ്ദവ്യതിയാനം ഉണ്ടാകാനും താഴ്ന്ന ഭ്രമണപഥങ്ങളിലൂടെ ഭൂമിയെ ചുറ്റുന്ന കൃത്രിമോപഗ്രഹങ്ങളെ പഥത്തിൽ നിന്നും വ്യതിചലിപ്പിക്കാനും ഇടയായേക്കാം.
1990-ൽ അമേരിക്കൻ കൃത്രിമോപഗ്രഹമായ സ്കൈലാബ് താഴെ വീണത് ഇത്തരത്തിലാണെന്നു കരുതുന്നു .
അവലംബം ↑ ↑ http://www.windows.ucar.edu/tour/link=/sun/activity/sunspot_cycle.html%5Bപ്രവർത്തിക്കാത്ത+കണ്ണി%5D ↑ ↑ http://www.spaceref.com/iss/skylab.deorbit.html%5Bപ്രവർത്തിക്കാത്ത+കണ്ണി%5D ↑
സൗരപിണ്ഡം ഇംഗ്ലീഷ് വിലാസം https://ml.wikipedia.org/wiki/Solar_mass വളരെ വലിയ നക്ഷത്രങ്ങളുടെ വലിപ്പവും പിണ്ഡവും: ഏറ്റവും ചെറിയ ഉദാഹരണം പിസ്റ്റൾ നക്ഷത്രം (340 R☉) ഇതാണ്‌ ഏറ്റവും ഭാരമുള്ളത് (150 M☉).
റൊ കാസ്സിയോപീയെ (Rho Cassiopeiae) (450 R☉/40 M☉), ബീറ്റെൽഗിയൂസ് (Betelgeuse) (1000 R☉/20 M☉), വി.വൈ. കാനിസ് മെജോറിസ് (VY Canis Majoris) (2100 R☉/30-40 M☉).
(സൂര്യന്റെ (1 R☉/1 M☉)
ജ്യോതിശാസ്ത്രത്തിൽ മറ്റുള്ള നക്ഷത്രങ്ങളുടേയും താരാപഥങ്ങളുടേയും പിണ്ഡത്തെക്കുറിക്കുവാൻ അളവുകോലായി ഉപയോഗിക്കപ്പെടുന്ന പിണ്ഡമാണ് സൗരപിണ്ഡം ( solar mass , M⊙ ) 1.98892×10 30 കി.
സൂര്യന്റെ പിണ്ഡത്തിനു തുല്യമാണ്‌ ഇത്, ഭൂമിയുടെ പിണ്ഡത്തിന്റെ 332,950 ഇരട്ടി അല്ലെങ്കിൽ വ്യാഴത്തിന്റെ പിണ്ഡത്തിന്റെ 1,048 ഇരട്ടിയാണ് ഇത്.
M ⊙ = 1.98892 × 10 30 kg {\displaystyle M_{\odot }=1.98892\times 10^{30}{\hbox{ kg}}}
വർഷത്തിന്റെ ദൈർഘ്യം, സൂര്യനിൽ നിന്നും ഭൂമിയിലേക്കുള്ള ദൂരം (astronomical unit, AU), ഗുരുത്വ സ്ഥിരാങ്കം ((G)) എന്നിവയുപയോഗിച്ച് സൗരപിണ്ഡം കണക്കാക്കാം M ⊙ = 4 π 2 × ( 1 A U ) 3 G × ( 1 y e a r ) 2 {\displaystyle M_{\odot }={\frac {4\pi ^{2}\times (1{\rm {AU}})^{3}}{G\times (1{\rm {year}})^{2}}}} .
ഇതുംകൂടി കാണുക ചന്ദ്രശേഖർ സീമ സൂര്യൻ അവലംബവും കൂടുതൽ വായനയും
സൗരഭം
ഒരു വൃത്തമാണ് സൗരഭം ഇത്  ഒരു വിഷമവൃത്തമാണ്.
ലക്ഷണം ( വൃത്തമഞ്ജരി )
ചരണം തൃതീയമതുമാ “ ഏഴേഴായ് മൂന്നു ഖണ്ഡം മരഭനയയയം സ്രഗ്ദ്ധരാവൃത്തമാകും ”
കല്‌പാന്തതോയേ ” വൃത്തമഞ്ജരിയിലെ വൃത്തങ്ങൾ
സൗദി വെള്ളക്ക
ലുക്മാൻ അവറാൻ, ദേവി വർമ്മ, ബിനു പപ്പു, സുജിത് ശങ്കർ, ഗോകുലൻ എന്നിവർ പ്രധാന വേഷങ്ങളിൽ അഭിനയിച്ച തരുൺ മൂർത്തി രചനയും സംവിധാനവും നിർവഹിച്ച് 2022-ൽ പുറത്തിറങ്ങിയ ഒരു ഇന്ത്യൻ മലയാളം നാടക ചലച്ചിത്രമാണ് സൗദി വെള്ളക്ക CC.225/2009 .
തൊണ്ടിമുതലും ദൃക്സാക്ഷിയും എന്ന ചിത്രത്തിലൂടെ പ്രശസ്തനായ സന്ദീപ് സേനനാണ് ചിത്രം നിർമ്മിക്കുന്നത്.
നർമ്മം, കുടുംബ കഥ, സംഗീതം എന്നിവ നിറഞ്ഞ ഒരു വാണിജ്യ വിനോദ ചിത്രമായിണു സൗദി വെള്ളക്ക.
വ്യത്യസ്‌ത ജീവിതപശ്ചാത്തലങ്ങളുള്ള ഓരോ കഥാപാത്രത്തിന്റെയും വീക്ഷണകോണിൽ നിന്നാണ് സിനിമയുടെ കഥ പറയുന്നത്.
കഥാപാത്രങ്ങളും അഭിനയിച്ചവരും അഭിലാഷ് ശശിധരൻ - ലുക്മാൻ അവറാൻ ദേവി വർമ്മ - ഐഷ റൗത്തർ നസീമ -  ധന്യ അനന്യ (ശബ്ദം ഡബ്ബ് ചെയ്തത് ശ്രിന്ദ അർഹൻ) ബ്രിട്ടോ വിൻസെന്റ് - ബിനു പപ്പു ഗോകുലൻ -  അഡ്വക്കേറ്റ് ഗോകുലൻ സത്താർ  - സുജിത് ശങ്കർ അനുമോൾ -  നിൽജ കെ.ബേബി കല -  രമ്യ സുരേഷ് റിയ സൈറ - പബ്ലിക് പ്രോസിക്യൂട്ടർ ഷൈനി ടി.രാജൻ അനിത രാധാകൃഷ്ണൻ -  ദേവകി രാജേന്ദ്രൻ നയന നാരായണൻ കുമാർ സേതു മല്ലികാർജുൻ ദേവരാമനെ ധനുഷ് വർഗീസ് സിദ്ധാർത്ഥ ശിവ  - അഡ്വ.
ഷേണായി പോലീസ് കോൺസ്റ്റബിൾ കുര്യൻ -  അബു വളയംകുളം കുര്യൻ ചാക്കോ ബോസ് തങ്കപ്പൻ -  സജീദ് പട്ടാളം നിർമ്മാണം പ്രഖ്യാപനം
ചിത്രത്തിന്റെ സംവിധായകൻ തരുൺ മൂർത്തി 2021 ഡിസംബർ 26 ന് തന്റെ ഇൻസ്റ്റാഗ്രാം ഹാൻഡിലിലൂടെ ചിത്രത്തിന്റെ ഫസ്റ്റ് ലുക്ക് പോസ്റ്റർ പങ്കിട്ടുകൊണ്ട് ചിത്രം പ്രഖ്യാപിച്ചു.
ദിലീപ് , ആസിഫ് അലി തുടങ്ങിയ പ്രമുഖ താരങ്ങളും ഫസ്റ്റ് ലുക്ക് പോസ്റ്റർ ഷെയർ ചെയ്തിട്ടുണ്ട്.
ചിത്രത്തിന്റെ സെക്കന്റ് ലുക്ക് പോസ്റ്റർ 2022 ഫെബ്രുവരി ന് പുറത്തിറങ്ങി.
സൌദി വെള്ളക്ക ഒരു കൊമേഴ്‌സ്യൽ എന്റർടെയ്‌നർ ആണ്.
ചിത്രത്തിന്റെ സംവിധായകൻ തരുൺ മൂർത്തി തന്നെയാണ് ചിത്രത്തിന്റെ കഥയും എഴുതിയിരിക്കുന്നത്.
പിന്നണിപ്രവർത്തകർ
ഉർവശി തിയേറ്റേഴ്സിന്റെ ബാനറിൽ സന്ദീപ് സേനനാണ് ചിത്രം നിർമ്മിക്കുന്നത്.
ശരൺ വേലായുധൻ ഛായാഗ്രഹണവും നിഷാദ് യൂസഫ് എഡിറ്റിംഗും നിർവ്വഹിക്കുന്നു.
നവാഗതനായ പാലി ഫ്രാൻസിസാണ് സൗദി വെള്ളക്കയുടെ സംഗീതം ഒരുക്കുന്നത്.
പോസ്റ്റ്-പ്രൊഡക്ഷൻ
ചിത്രത്തിന്റെ ഔദ്യോഗിക ടീസർ 2022 ഏപ്രിൽ 28 ന് യൂട്യൂബിൽ റിലീസ് ചെയ്തു.
അന്താരാഷ്ട്ര ചലച്ചിത്രമേളകൾ 53-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ (IFFI) ഇന്ത്യൻ പനോരമ വിഭാഗത്തിൽ സൗദി വെള്ളക്ക പ്രദർശിപ്പിച്ചു .
മേളയിൽ ഈ ചിത്രം മികച്ച അഭിപ്രായം നേടി .
21-ാമത് ധാക്ക ഇന്റർനാഷണൽ ഫിലിം ഫെസ്റ്റിവലിലേക്ക് ചിത്രം തിരഞ്ഞെടുക്കപ്പെട്ടു .
20-ാമത് ചെന്നൈ ഇന്റർനാഷണൽ ഫിലിം ഫെസ്റ്റിവലിൽ (CIFF ഈ ചിത്രം ഇന്ത്യൻ പനോരമയായി പ്രദർശിപ്പിച്ചു.
നാമനിർദ്ദേശം
53-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ (ഐഎഫ്എഫ്ഐ) ഐസിഎഫ്ടി-യുനെസ്കോ ഗാന്ധി മെഡലിന് ഇന്ത്യയിൽ നിന്ന് സൗദി വെള്ളക്ക നാമനിർദ്ദേശം ചെയ്യപ്പെട്ടു.
തീയേറ്റർ റിലീസ്
ചിത്രം 2022 മെയ് 20 ന് റിലീസ് ചെയ്യാൻ നേരത്തെ തീരുമാനിച്ചിരുന്നു, എന്നാൽ അജ്ഞാതമായ കാരണങ്ങളാൽ ചിത്രം മാറ്റിവച്ചു.
ഇപ്പോൾ ചിത്രം 2022 ഡിസംബർ 2-ന് തിയേറ്റർ റിലീസ് സ്ഥിരീകരിച്ചു.
പോസിറ്റീവ് റിവ്യൂകളോടെയാണ് ചിത്രം റിലീസ് ചെയ്തത്.
സൗദി വെള്ളക്ക ഇന്റർനെറ്റ് മൂവി ഡാറ്റാബേസിൽ
സൗദ് അൽ-സനൂസി ഇംഗ്ലീഷ് വിലാസം https://ml.wikipedia.org/wiki/Saud_Al-Sanousi
പ്രശസ്ത കുവൈറ്റി സാഹിത്യകാരനാണ് സൗദ് അൽ-സനൂസി (ജനനം : 1981) .
അറബ് ബുക്കർ സാഹിത്യ പുരസ്‌കാരം ലഭിച്ചിട്ടുണ്ട്.
സനൂസിയുടെ 'ബാംബു സ്റ്റോക്ക്' എന്ന പുസ്തകത്തിനാണ് പുരസ്കാരം ലഭിച്ചത്.
കൃതികൾ 'പ്രിസണർ ഓഫ് മിറർസ്' 'ബാംബു സ്റ്റോക്ക്' പുരസ്കാരങ്ങൾ ആറാമത് ഇന്റർനാഷണൽ പ്രൈസ് ഫോർ അറബ് ഫിക്ഷൻ അവാർഡ് (അറബ് ബുക്കർ) അവലംബം ↑ http://www.kuna.net.kw/ArticleDetails.aspx?id=2306734 language=en
സൗന്ദരരാജം ആശ്രയേ
മുത്തുസ്വാമി ദീക്ഷിതർ വൃന്ദാവനസാരംഗരാഗത്തിൽ ചിട്ടപ്പെടുത്തിയ ഒരു കർണ്ണാടകസംഗീതകൃതിയാണ് സൗന്ദരരാജം ആശ്രയേ .
സൗന്ദരരാജം ആശ്രയേ ഗജബൃന്ദാവന സാരംഗവരദരാജം അനുപല്ലവി
നന്ദനന്ദനരാജം നാഗപട്ടണരാജം സുന്ദരി രമാരാജം സുരവിനുതം അഹിരാജം മന്ദസ്മിത മുഖാംബുജം മന്ദരധരകരാംബുജം നന്ദകരനയനാംബുജം സുന്ദരതര പദാംബുജം ചരണം
ശംബരവൈരിജനകം സന്നുതശുകശൗനകം അംബരീഷാദി വിദിതം അനാദിഗുരുഗുഹമുദിതം അംബുജാസനാദിനുതം അമരേശാദിസന്നുതം അംബുധിഗർവനിഗ്രഹം അനൃതജഡദുഃഖാപഹരം കംബുവിഡംബനകണ്ഠം ഖണ്ഡീകൃതദശകണ്ഠം തുംബുരുനുതശ്രീകണ്ഠം ദുരിതാപഹവൈകുണ്ഠം അർത്ഥം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം ഐശ്വര്യ വിദ്യ രഘുനാഥിന്റെ ആലാപനം സഞ്ജയ് സുബ്രഹ്മണ്യന്റെ ആലാപനം
സൗന്ദര്യ രജനികാന്ത് ഇംഗ്ലീഷ് വിലാസം https://ml.wikipedia.org/wiki/Soundarya_Rajinikanth
തമിഴ് ചലച്ചിത്രവേദിയിലെ ഒരു നടിയും, ഗ്രാഫിക് ഡിസൈനറുമാണ് സൗന്ദര്യ രജനികാന്ത് .
(ജനനം: സെപ്റ്റംബർ 20 , 1984 ).
പ്രമുഖ തമിഴ് ചലച്ചിത്രനടനായ രജനികാന്തിന്റെ ഇളയ മകളാണ് സൗന്ദര്യ.
പ്രവർത്തിച്ച ചിത്രങ്ങൾ ഗ്രാഫിക് ഡിസൈനറായി Year Film Notes 2002 ബാബ' Title only 2005 അൻപേ ആരുയിരേ' ചന്ദ്രമുഖി Title only ശിവകാശി' 2007 ശിവാജി Title only 2008 കുചേലൻ അഭിനേത്രി 2010 ഗോവ നിർമാതാവ് 2014 കോച്ചടൈയാൻ സംവിധായക നിർമാതാവായി Year Film Notes 2009 Sultan: The Warrior 2010 Goa അവലംബം പുറത്തേക്കുള്ള കണ്ണികൾ Soundarya Rajnikanth Images Archived 2009-01-12 at the Wayback Machine .
Soundarya ties up with Warner Brothers!
Archived 2009-01-13 at the Wayback Machine .
സൗദി രാജവംശം ഈ ലേഖനത്തിന്റെ ശൈലി-ഘടന പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2024 മേയ് ) ( Learn how and when to remove this message ) 1950 ൽ സ്വീകരിച്ച സൗദി അറേബ്യയുടെ ചിഹ്നം
സൗദി രാജവംശം (അറബി: آل سعود ) ആണ്  സൗദി അറേബ്യയിലെ ഭരണ രാജവംശം.
ആദ്യത്തെ സൗദി സംസ്ഥാനം (1744–1818) എന്നറിയപ്പെടുന്ന ദിരിയ എമിറേറ്റ് സ്ഥാപകനായ മുഹമ്മദ് ബിൻ സൗദിന്റെയും അദ്ദേഹത്തിന്റെ സഹോദരന്മാരുടെയും പിൻഗാമികൾ  ചേർന്നതാണ് ഇത്.
കുടുംബത്തിലെ ഭരണ വിഭാഗത്തെ പ്രധാനമായും നയിക്കുന്നത് ആധുനിക സൗദി അറേബ്യയുടെ  സ്ഥാപകൻ ഇബ്നു സൗദിന്റെ പിൻഗാമികളാണ്.
രാജകുടുംബത്തിന്റെ ഏറ്റവും സ്വാധീനമുള്ള സ്ഥാനമാണ് സൗദി അറേബ്യയിലെ രാജാവ് .
ഈ കുടുംബത്തിൽ 15,000 അംഗങ്ങളുണ്ടെന്ന് കണക്കാക്കപ്പെടുന്നു, എന്നാൽ ഭൂരിഭാഗം അധികാരവും സമ്പത്തും അവരിൽ രണ്ടായിരത്തോളം വരുന്ന സംഘത്തിനാണ്.
സൗദി രാജവംശത്തിന് മൂന്ന് ഘട്ടങ്ങളുണ്ട്: ആദ്യ സൗദി സംസ്ഥാനം (1744–1818), എമിറേറ്റ് ഓഫ് ദിരിയ ,  വഹാബിസത്തിന്റെയും എമിറേറ്റ്  ഓഫ് നെജ്ദിന്റെയും  വികാസത്തെ അടയാളപ്പെടുത്തുന്നു  , രണ്ടാം സൗദി സ്റ്റേറ്റ് (1824-1891), തുടർച്ചയായി ആഭ്യന്തര കാലഹത്തെ അടയാളപ്പെടുത്തുന്നു; 1932 ൽ സൗദി അറേബ്യയായി പരിണമിച്ച മൂന്നാം സൗദി സ്റ്റേറ്റ് (1902 മുതൽ ഇന്നുവരെ) ഇപ്പോൾ മിഡിൽ ഈസ്റ്റിൽ ഗണ്യമായ സ്വാധീനം ചെലുത്തുന്നു .
ഓട്ടോമൻ സാമ്രാജ്യം, മക്കയിലെ ഷെരീഫ് രാജവംശം , അൽ റാഷിദ് കുടുംബം,  സൗദി അറേബ്യക്കകത്തും പുറത്തുമുള്ള ധാരാളം ഇസ്ലാമിക ഗ്രൂപ്പുകൾ, സൗദി അറേബ്യയിലെ ഷിയ ന്യൂനപക്ഷം തുടങ്ങിയവർ സൗദി കുടുംബവുമായി ധാരാളം സംഘട്ടനങ്ങൾ നടത്തിട്ടുണ്ട്.
സൌദി അറേബ്യൻ സിംഹാസനത്തിന് തുടർച്ചയായി   രാജാവിന്റെ   ഒരു മകനിൽ നിന്ന് മറ്റൊന്നിലേക്ക് എന്നിങ്ങനെ രൂപകൽപ്പന ചെയ്തു.
നിലവിൽ രാജാവായിരിക്കുന്ന സൽമാൻ രാജാവ് അടുത്ത കിരീടാവകാശി സഹോദരൻ മുക്രിന് പകരം അദ്ദേഹത്തിന്റെ അനന്തരവൻ മുഹമ്മദ് ബിൻ നായിഫിനെ നിയമിച്ചു .
2017 ൽ 34 വോട്ടുകളിൽ 31 എണ്ണവുമായി അലീജിയൻസ് കൗൺസിലിന്റെ അംഗീകാരത്തിന് ശേഷം മുഹമ്മദ് ബിൻ നായിഫിനെ മാറ്റി  സൽമാൻ രാജാവിന്റെ മകൻ മുഹമ്മദ് ബിൻ സൽമാൻ കിരീടാവകാശിയായി നിയമിച്ചു.
ഭാവിയിലെ സൗദി രാജാക്കന്മാരെ സൗദി രാജകുമാരന്മാരുടെ ഒരു കമ്മിറ്റി തിരഞ്ഞെടുക്കേണ്ടതാണ് എന്ന രാജകീയ ഉത്തരവ് വരുന്ന 2006 വരെ രാജഭരണത്തിന് അഗ്നിറ്റിക് സീനിയോറിറ്റി പാരമ്പര്യമായിരുന്നു.
രാജാവ് നിയോഗിച്ച മന്ത്രിസഭയിൽ രാജകുടുംബത്തിലെ കൂടുതൽ അംഗങ്ങൾ ഉൾപ്പെടുന്നു.
ശീർഷകം ആൾ സൗ​​ദിന്റെ നേതാക്കളുടെ വംശാവലി പട്ടിക
സൗദ്  എന്നതിനോട് ആൽ എന്ന അറബി പദം  ചേർത്ത് രൂപം നൽകിയതാണ് ആൽ സൗദ്.
ആൽ എന്നാൽ "ഹൗസ്" "കുടുംബം"  എന്നർത്ഥം.
സൗദ് എന്നത്  പതിനെട്ടാം നൂറ്റാണ്ടിലെ സ്ഥാപകൻ മുഹമ്മദ് ബിൻ സൗ​​ദിന്റെ പിതാവ് സൗദ് ഇബ്നു മുഹമ്മദ് ഇബ്നു മുക്രിൻ ആണ് .
അപ്പോൾ സൗദ് ഇബ്നു മുഹമ്മദ് ഇബ്നു മുക്രിൻ എന്നയാളുടെ പരമ്പരയാണ് ആൽ സൗദ്.
ഇന്ന്, "ആൽ സൗദ് ​​" എന്ന വിളിപ്പേര് വഹിക്കുന്നത് മുഹമ്മദ് ബിൻ സൗ​​ദിന്റെയും അദ്ദേഹത്തിന്റെ മൂന്ന് സഹോദരന്മാരായ ഫർഹാൻ, തുനയ്യൻ, മിഷാരി എന്നിവരുടെയും പിൻഗാമികളാണ്.
അൽ സൗ​ദിന്റെ മറ്റ് കുടുംബ ശാഖകളായ സൗദ് അൽ കബീർ, അൽ ജിലൂവി, അൽ തുനയൻ, അൽ മിഷാരി, അൽ ഫർഹാൻ എന്നിവരെ കേഡറ്റ് ബ്രാഞ്ചുകൾ എന്ന് വിളിക്കുന്നു .
കേഡറ്റ് ബ്രാഞ്ചുകളിലെ അംഗങ്ങൾ സൗദി സിംഹാസനത്തിന്റെ പിൻഗാമിയല്ലെങ്കിലും സർക്കാരിൽ ഉയർന്നതും സ്വാധീനമുള്ളതുമായ സ്ഥാനങ്ങൾ വഹിക്കുന്നു .
നിരവധി കേഡറ്റ് അംഗങ്ങൾ അൽ സൗ​​ദിൽ വിവാഹിതരായി തങ്ങളുടെ വംശം പുന  സ്ഥാപിക്കുകയും സർക്കാരിൽ സ്വാധീനം ചെലുത്തുകയും ചെയ്യുന്നു.
രാജകുടുംബത്തിലെ എല്ലാ  അംഗങ്ങൾക്കും  അമീർ 
ടൈറ്റിൽ ഉപയോഗിക്കപ്പെടുന്നു.
എന്നാൽ രാജാവിന്റെ പുത്രന്മാർ, പുത്രിമാർ,  " ഹിസ് റോയൽ ഹൈനസ്സ് " (എച്ച് ആർ എച്ച്),എന്നും കേഡറ്റ് ശാഖകളെ " ഹിസ് ഹൈനെസ് " (എച്ച്എച്ച്) എന്ന് വിളിക്കുന്നു.
അതേസമയം രാജാവ് ""രണ്ട് വിശുദ്ധ പള്ളികളുടെ പരിപാലകൻ" എന്നും വിളിക്കുന്നു.
സൗന്ദര്യ ഇംഗ്ലീഷ് വിലാസം https://ml.wikipedia.org/wiki/Soundarya
തെന്നിന്ത്യൻ ചലച്ചിത്രമേഖലയിലെ ഒരു നടിയായിരുന്നു സൗന്ദര്യ ( കന്നഡ : ಸೌಂದರ್ಯ )( ജൂലൈ 18 , 1972 - ഏപ്രിൽ 17 , 2004 ).
കന്നട , തെലുങ്ക് , തമിഴ് , മലയാളം എന്നീ ഭാഷകളിൽ സൗന്ദര്യ അഭിനയിച്ചിട്ടുണ്ട്.
12 വർഷത്തെ അഭിനയ കാലഘട്ടത്തിൽ 100-ലധികം ചിത്രങ്ങളിൽ സൗന്ദര്യ അഭിനയിച്ചു.
1992-ൽ പുറത്തിറങ്ങിയ ഗന്ധർവ എന്ന കന്നട ചിത്രമാണ് സൗന്ദര്യയുടെ ആദ്യ ചിത്രം.
പിന്നീട് എം.ബി.ബി.എസ് പഠനകാലത്ത് അമ്മൊരു എന്ന ചിത്രത്തിൽ സൗന്ദര്യ അഭിനയിക്കുകയും ആ സിനിമയുടെ വിജയത്തോടെ പഠിത്തം അവസാനിപ്പിക്കുകയും ചെയ്തു.
ഹിന്ദിയിൽ അമിതാബ് ബച്ചൻ നായകനായി അഭിനയിച്ച സൂര്യവംശം എന്ന ചിത്രത്തിൽ അഭിനയിച്ചത് വളരെയധികം ജനശ്രദ്ധ നേടി.
അഭിനയം കൂടാതെ  സൗന്ദര്യ ദ്വീപ എന്ന ചിത്രം നിർമ്മിക്കുകയും ചെയ്തു.
ഗിരീഷ് കാസറവള്ളി സംവിധാനം ചെയ്ത ഈ ചിത്രം  ധാരാളം ദേശീയ, സംസ്ഥാന ചലച്ചിത്രപുരസ്കാരങ്ങൾ നേടുകയുണ്ടായി.
സൗന്ദര്യയുടെ അവസാനത്തെ ചിത്രം കന്നട ചിത്രമായ ആപ്തമിത്ര ആയിരുന്നു.
മലയാളചിത്രമായ മണിച്ചിത്രത്താഴിന്റെ കന്നഡ റീമേക്ക് ആയിരുന്നു ആ ചിത്രം.
തെന്നിന്ത്യൻ ചലച്ചിത്ര മേഖലയിൽ പ്രധാന നായകന്മാരാ‍യ രവിചന്ദ്രൻ , വിഷ്ണുവർദ്ധൻ , രജനികാന്ത് , ചിരഞ്ജീവി , കമലഹാസൻ , മമ്മൂട്ടി , മോഹൻലാൽ , ജയറാം എന്നിവരുടെ കൂടെ അഭിനയിച്ചതുകൂടാതെ ബോളിവുഡ് നടനായ അമിതാബ് ബച്ചന്റെ കൂടെയും സൗന്ദര്യ നായികയായി അഭിനയിച്ചിട്ടുണ്ട്.
വ്യവസായിയും, ചലച്ചിത്ര എഴുത്തുകാരനുമായ കെ.എസ്.സത്യനാരായണന്റെ മകളായി ബെങ്കളൂരുവിലാണ് സൗന്ദര്യ ജനിച്ചത്.
ഒരു ബ്രാഹ്മണ കുടുംബത്തിലാണ് സൗന്ദര്യ ജനിച്ചത്.
തന്റെ കളിക്കൂട്ടുകാരനും ബന്ധുവുമായ ജി.എസ്. രഘുവിനെ 27, ഏപ്രിൽ 2003ൽ വിവാഹം ചെയ്തു.
2004, ഏപ്രിൽ 17 ന് ബെംഗളുരുവിലുണ്ടായ ഒരു വിമാന അപകടത്തിൽ സൗന്ദര്യ മരണമടഞ്ഞു.
ഒരു ചെറിയ സ്വകാര്യ വിമാനത്തിൽ യാത്ര തുടങ്ങിയപ്പോൾ തന്നെ വിമാനത്തിന് തീ പിടിച്ച് അപകടമുണ്ടാവുകയായിരുന്നു.
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Soundarya Soundarya Telugu Videos Songs categorized by Movie Photo gallery from my-telugu.com Archived 2008-01-19 at the Wayback Machine .
A School in the name of Soundarya inaugurated on 15 May 2005 Archived 2008-11-23 at the Wayback Machine .
സൗന്ദര്യ at WikiMapia Wikimapia bookmark of Amara Soundarya Vidyalaya school Soundarya Image Gallery
സൗന്ദര്യ ലഹരി(വിവർത്തനം) ഇംഗ്ലീഷ് വിലാസം https://ml.wikipedia.org/wiki/Soundaryalahari
നടരാജ ഗുരുവിന്റെ സൗന്ദര്യലഹരി വ്യാഖ്യാനത്തിന്റെ മലയാള വിവർത്തനമാണീ ഗ്രന്ഥം.
മുനി നാരായണ പ്രസാദാണ് വിവർത്തനം നിർവഹിച്ചിരിക്കുന്നത്.
വിവർത്തനത്തിനുള്ള 2015 ലെ കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
നടരാജഗുരുവിന്റെ ഇംഗ്ലീഷിലുള്ള സൗന്ദര്യലഹരി വ്യാഖ്യാനത്തിന്റെ വിവർത്തനമാണീ ഗ്രന്ഥം.
പുരസ്കാരങ്ങൾ വിവർത്തനത്തിനുള്ള 2015 ലെ കേരള സാഹിത്യ അക്കാദമി പുരസ്കാരം അവലംബം ↑
സൗദി ദേശീയ ദിനം
സൗദി അറേബ്യയുടെ സ്ഥാപക ദിനമായ സപ്തംബർ 23ന് സൗദി ദേശീയ ദിനമായി (Arabic: اليوم الوطني للمملكة العربية السعودية‎)ആചരിക്കുന്നു.
രാജ്യത്തിൻറെ സ്ഥാപകനായ അബ്ദുൽ അസീസ് 1932ലാണ് ഈ രാജ്യം സ്ഥാപിച്ചത്.
ഈ ദിവസം സൗദി അറേബ്യയുടെ ദേശീയ അവധി ദിവസവുമാണ് .
സൗദി അറേബ്യയുടെ സ്ഥാപനം
1902ൽ റിയാദിലെ Oasis പിടിച്ചെടുത്താണ് അബ്ദുൽ അസീസിൻറെ പടയോട്ടത്തിൻറെ തുടക്കം.1913ൽ അൽ ഹസയും പിടിച്ചെടുത്ത് ആധിപത്യംനേടി.1925ൽ ശരീഫ് ഹുസൈൻ ബിൻ അലിയെ പരാജയപ്പെടുത്തി നെജ്ദിനെയും ഹിജാസ് പ്രവിശ്യകളെയും ഏകീകരിച്ചു.1932ൽ ഇബിനു സൗദ് തൻറെ ഭരണ മണ്ഡലത്തെ സൗദിൻറെ വീട് എന്ന് പുനർനമാകരണം ചെയ്തു.
വിവിധ നാടൻ കലാരൂപങ്ങൾ ഈ ദിവവത്തിൽ അവതരിപ്പിക്കുന്നു.
നാടോടി നൃത്തം,ഗാനങ്ങൾ തുടങ്ങി നാടൻ ഉത്സവപരിപാടികൾ ഈ ആഘോഷത്തിൻറെ ഭാഗമായി നടത്താറുണ്ട്.
റോഡുകളും കെട്ടിടങ്ങളും സൗദി അറേബ്യയുടെ പതാകയുപയോഗിച്ച് അലങ്കരിച്ചും സൗദി അറേബ്യൻ വസ്ത്രങ്ങളെടുത്തും ആഘോഷ പരിപാടികൾ നടന്നുവരുന്നു.
സൗദി അറേബ്യയുടെ പാരമ്പര്യത്തെ കുറിച്ചും ആചാരങ്ങളെയും മനസ്സിലാക്കാനുള്ള അവസരമായിട്ടാണ് സൗദി ഭരണകൂടം ഈ ദിവസത്തെ കാണുന്നത്.
പാരമ്പര്യത്തെ അവതരിപ്പിക്കുന്നതോടൊപ്പം രാജ്യത്തിൻറെ ഭംഗിയും അഭിമാനവും ഉയർത്തുകയും സമ്പുഷ്ടമായ ചരിത്രം ലോകത്തിന് പരിചയപ്പെടുത്തുകയുമാണ് ഇതിലൂടെ ലക്ഷ്യം വെക്കുന്നത്.
അതോടൊപ്പം അബ്ദുൽ അസീസ് രാജാവിൻറെ പ്രവർത്തനങ്ങളെ കുറിച്ചും പഠിക്കാനുള്ള അവസരമായി ഈ ദിവസത്തെ കാണുന്നു.
ഇതുംകൂടി കാണുക സൗദി അറേബ്യയുടെ പതാക സൗദി അറേബ്യയുടെ ദേശീയഗാനം അവലംബം
സൗദ് ഇബ്ൻ അബ്ദുൽ അസീസ്‌ ഇംഗ്ലീഷ് വിലാസം https://ml.wikipedia.org/wiki/Saud_of_Saudi_Arabia
ആധുനിക സൗദി അറേബ്യയുടെ രണ്ടാമത്തെ ഭരണാധികാരിയാണ് സൗദ് ഇബ്ൻ അബ്ദുൽ അസീസ്‌ ( അറബി : سعود بن عبد العزيز آل سعود ‬ Su‘ūd ibn ‘Abd al-‘Azīz Āl Su‘ūd ) (ജനനം-1902, മരണം-1969).
ഭരണ ചരിത്രം
സൗദി അറേബ്യയുടെ പ്രഥമ ഭരണാധികാരിയായ അബ്ദുൽ അസീസ്‌ രാജാവിന്റെ മരണ ശേഷം ആണ് അദ്ദേഹത്തിന്റെ രണ്ടാമത്തെ മകനായ സൗദ് ഇബ്ൻ അബ്ദുൽ അസീസ്‌ രാജാവായി അധികാരത്തിൽ വന്നത്.
സൗദി റിയാൽ ഇംഗ്ലീഷ് വിലാസം https://ml.wikipedia.org/wiki/Saudi_riyal
സൗദി അറേബ്യ എന്ന അറബ് രാഷ്ട്രത്തിന്റെ രാഷ്ട്ര നാണയമാണ് സൗദി റിയാൽ .
ഒരു റിയാലിനെ വീണ്ടും വിഭജിച്ചതാണ് ഹലാലാ .
100 ഹലാലാ ഒരു റിയാലിന്ന് തുല്യമാണ്.
റിയാൽ എന്ന നാമം സ്പാനിഷ്‌ റിയൽ എന്ന വാക്കിൽ നിന്നാണ് ഉത്ഭവിച്ചത്.
ഒരു റിയാൽ ഏകദേശം 0.27 യു .
എസ് ഡോളറിൻ തുല്യമാണ്.
ധനകാര്യ സംബന്ധമായ  അവകാശം saudi arabian monetary agency ക്കാ കുന്നു .5,10,25,50 ഹലാലാ [നാണയങ്ങൾ ] കളും 1, 5, 10, 50, 100, 200, 500 എന്നീ റിയാലുകളും [കറൻസി] ആണുള്ളത് .1,5,10,50,100 എന്നിവയിൽ അബ്ദുല്ലാഹ് ബിൻ അബ്ദുൽ അസീസ്‌ അൽ സൌദ്‌ രാജാവിന്റെ ചിത്രം ഉണ്ട് .500 റിയാലിൽ അബ്ദുൽ അസീസ്‌ അൽ സൗദ് രാജാവിന്റെ പടമാണുള്ളത്.
നിലവിലെ ഭരണാധികാരി സൽമാൻ രാജാവിന്റെ ചിത്രത്തോടെയുള്ള കറൻസികൾ 2016 ഡിസംബർ മുതൽ ലഭ്യമായിത്തുടങ്ങും.
ബാങ്കുകളിൽ എത്തിച്ചേരുന്ന പഴയ നോട്ടുകൾ പിന്നീട് വിപണിയിലേക്ക് എത്തുകയില്ല.
ഒരു വർഷം കൊണ്ട് പഴയ നോട്ടുകൾ പൂർണമായി പിൻവലിക്കാനാണ് സാമ ലക്ഷ്യമിടുന്നത്.
വിവിധ ഘട്ടങ്ങൾ
സൗദ് രാജാവിന്റെ ഭരണകാലത്ത് 1961 ജൂൺ 14 നാണ് സൗദിയിലെ ആദ്യ കറൻസി നോട്ട് പുറത്തിറക്കിയത്.
ഒന്ന്, അഞ്ച്, പത്ത്, 50, 100 റിയാൽ നോട്ടുകളാണ് അന്ന് പുറത്തിറക്കിയത്.
കറൻസികളുടെ രണ്ടാം പതിപ്പ് ഫൈസൽ രാജാവിന്റെ കാലത്ത് 1968 മാർച്ച് 13 ന് പുറത്തിറക്കി.
1971 ജൂൺ 24 ന് ആദ്യ പതിപ്പ് നോട്ടുകൾ പിൻവലിച്ചു.
ഖാലിദ് രാജാവിന്റെ കാലത്ത് 1976 സെപ്റ്റംബർ ഒമ്പതിനാണ് സൗദി റിയാലിന്റെ മൂന്നാം പതിപ്പ് പുറത്തിറക്കിയത്.
ഫഹദ് രാജാവിന്റെ ഭരണകാലത്ത് 1984 ജനുവരി നാലിന് നാലാം പതിപ്പ് പുറത്തിറക്കി.
നാലാം പതിപ്പിനൊപ്പമാണ് ആദ്യമായി അഞ്ഞൂറു റിയാൽ നോട്ടുകൾ പുറത്തിറക്കിയത്.
അബ്ദുല്ല രാജാവിന്റെ കാലത്ത് 2008 മെയ് 21 നാണ് അഞ്ചാം പതിപ്പ് പുറത്തിറക്കി.
ഘട്ടംഘട്ടമായായിരുന്നു അഞ്ചാം പതിപ്പ് നോട്ടുകൾ പുറത്തിറക്കിയത്.
2007 മെയ് 21 ന് 50 റിയാൽ നോട്ടും ജൂലൈ 16 ന് അഞ്ച്, പത്ത് റിയാൽ നോട്ടുകളും സെപ്റ്റംബർ 17 ന് 500 റിയാൽ നോട്ടും ഡിസംബർ 12 ന് 100 റിയാൽ നോട്ടും പുറത്തിറക്കി.
സൗദി റിയാലിന്റെ ആറാമത് പതിപ്പ് 2016 ഡിസംബറിൽ പുറത്തിറക്കി.
മക്കയിലെ മസ്ജിദുൽ ഹറാം, മസ്ജിദുന്നബവി വികസനങ്ങൾ, സൗദിയിലെ പ്രധാന വികസനങ്ങൾ, പ്രധാന ചരിത്ര അടയാളങ്ങൾ എന്നിവ വ്യക്തമാക്കുന്ന ഫോട്ടോകൾ പുതിയ നോട്ടുകളിൽ ഉൾപ്പെടുത്തിയിട്ടുണ്ട്.
കറെൻസി അളവ് നിറം 1  റിയാൽ 133x63 mm ഇളം പച്ച 5 റിയാൽ 145x66 mm വയലെറ്റ് 10 റിയാൽ 150x68 mm കാപ്പി 50 റിയാൽ 155x70 mm കടുത്ത പച്ച 100 റിയാൽ 160x72 mm ചുവപ്പ് 500 റിയാൽ 166x74 mm നീല പുറത്തേയ്ക്കുള്ള കണ്ണികൾ സൗദി ബാങ്ക്നോട്ടുകൾ ആദ്യ പതിപ്പു മുതൽ പ്രത്യേക പതിപ്പു വരെ.
http://www.islamicbanknotes.com/
വോൾട്ട തടാകം ഇംഗ്ലീഷ് വിലാസം https://ml.wikipedia.org/wiki/Lake_Volta
ലോകത്തിലെ ഏറ്റവും വലിയ കൃത്രിമ തടാകമാണ് വോൾട്ട തടാകം .
മധ്യഘാനയിൽ 8,502 ച.
മീ വിസ്തൃതിയിൽ പരന്നുകിടക്കുന്ന വോൾട്ട ഘാനയുടെ കാർഷിക മേഖലയിൽ വൻ സ്വാധീനമാണ് ചെലുത്തുന്നത്.
വടക്കൻ ഭാഗത്തുനിന്ന് ഒഴുകിയെത്തുന്ന വൈറ്റ് വോൾട്ട, ബ്ലാക്ക് വോൾട്ട എന്നീ നദികളെ അകൊസൊമ്പൊ എന്ന സ്ഥലത്ത് പണിത പടുകൂറ്റൻ അണക്കെട്ടിലൂടെ ചെറുത്തുനിർത്തിയാണ് ഈ റിയർവോയർ നിർമ്മിച്ചിട്ടുള്ളത്.
ഘാനയുടെ ആദ്യ പ്രസിഡന്റായ ക്വാമേ എൻ‌ക്രുമയുടെ സ്വപ്നപദ്ധതിയായിരുന്നു അകൊസൊമ്പൊ ഡാം.
1965-ലാണ് ഈ ഡാം കമ്മീഷൻ ചെയ്തത്.
ലോകബാങ്ക്, അമേരിക്ക, ബ്രിട്ടൻ, അമേരിക്കൻ കമ്പനിയായ വൽകോ എന്നിവയുടെ സാമ്പത്തിക സഹായത്തോടെയാണ് ഡാം പണിതത്.
രാഷ്ട്രത്തിന് വൻ സാമ്പത്തിക ബാദ്ധ്യത വരുത്തിവച്ച ഈ ഭീമൻ പദ്ധതിയിലൂടെ ഉത്പാദിപ്പിക്കുന്ന വൈദ്യുതിയുടെ അവകാശം വൽകോ കമ്പനിക്ക് വിട്ടുകൊടുക്കേണ്ടിവന്നത് വൻവിവാദമായിരുന്നു.
എന്നാൽ ഇന്ന് രാജ്യത്തിലെ പ്രധാന ജലവൈദ്യുതപദ്ധതിയായും ജലവിതരണപദ്ധതിയായും 'അകൊസൊമ്പൊ' നിലകൊള്ളുന്നു.
124 മീറ്റർ ഉയരവും 368 മീറ്റർ വീതിയുമുള്ള ഈ അണക്കെട്ട് ഘാനയുടെ മൊത്തം കരവിസ്തൃതിയുടെ ഏഴു ശതമാനം ഉൾക്കൊള്ളുന്നു.
അകൊസൊമ്പൊയിൽ തുറന്നുവിടുന്ന ജലമാണ് വോൾട്ട നദിയായി ഒഴുകുന്നത്.
വോൾട്ട നദി തെക്കു കിഴക്കോട്ട് ഒഴുകി അറ്റ്‌ലാന്റിക് മഹാസമുദ്രത്തിൽ പതിക്കുന്നു.
ഘാനയിലെ വോൾട്ടാ തടാകവും ഭൂപ്രകൃതിയും, ഒരു വിശാല ദൃശ്യം..